
Ministru kabineta sēdes protokollēmums

Informatīvais ziņojums "Par valsts drošības stiprināšanas pasākuma "Katastrofu pārvaldības centru būvniecība" īstenošanas turpināšanu"

· 1. Pieņemt zināšanai iesniegto informatīvo ziņojumu.
· 2. Pieņemt zināšanai Iekšlietu ministrijas sniegto informāciju par valsts drošības stiprināšanas pasākuma "Katastrofu pārvaldības centru būvniecība" ietvaros organizētās iepirkuma procedūras rezultātu katastrofu pārvaldības centru būvniecībai Krāslavā, Rēzeknē un Balvos.
· 3. Atļaut Iekšlietu ministrijai (Nodrošinājuma valsts aģentūrai) uzņemties ilgtermiņa saistības 2026. – 2028. gadam un noslēgt līgumus šī protokollēmuma 2. punktā minēto katastrofu pārvaldības centru projektēšanai, būvdarbiem un saistīto darbu un pakalpojumu izmaksu segšanai, nepārsniedzot 30 006 468 euro.
· 4. Atbalstīt risinājumu, kas paredz informatīvajā ziņojumā norādīto izmaksu 30 469 337 euro apmērā segšanu budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem" ietvaros, tajā skaitā:
· 4.1. katastrofu pārvaldības centru Krāslavā, Rēzeknē un Balvos projektēšanai, būvdarbiem un saistīto pakalpojumu izmaksu segšanai 30 006 468 euro apmērā;
· 4.2. katastrofu pārvaldības centru, kuru nodošana ekspluatācijā ir paredzēta 2026. gadā, aprīkojuma iegādes un uzstādīšanas izmaksu segšanai dienestu funkciju izpildes nodrošināšanai 462 869 euro apmērā.
· 5. Lai nodrošinātu finansējumu informatīvajā ziņojumā norādīto izmaksu segšanai:
· 5.1. 2026. gadā 535 469 euro apmērā, Iekšlietu ministrijai normatīvajos aktos noteiktajā kārtībā sagatavot un iesniegt izskatīšanai Ministru kabinetā rīkojuma projektu par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem";
· 5.2. 2027. un 2028. gadā, Finanšu ministrijai likumprojekta "Par valsts budžetu 2027. gadam un budžeta ietvaru 2027., 2028., 2029. un 2030. gadam" izstrādes procesā paredzēt finansējumu 10 709 106 euro apmērā 2027. gadam un 19 224 762 euro apmērā 2028. gadam budžeta resora "74. Gadskārtējā valsts budžeta izpildes procesā pārdalāmais finansējums" programmā 18.00.00 "Finansējums valsts drošības stiprināšanas pasākumiem", Iekšlietu ministrijai sagatavojot un virzot tiesību aktus finansējuma (apropriācijas) pārdalei.
· 6. Pieņemt zināšanai, ka pasākuma "Katastrofu pārvaldības centru būvniecība" īstenošanas turpināšanas rezultātā veidosies negatīva ietekme uz vispārējās valdības budžeta bilanci 2026.-2028. gadā, ņemot vērā to, ka finansējums minētajam pasākumam bija piešķirts izmantošanai 2023. – 2025. gadā.

